Σόριν-ριου Σίντοκαν

Το **Σόριν-ριου Σίντοκαν** (小林流志道館, *Shōrin-ryū Shidōkan*) είναι το κύριο παρακλάδι της Σόριν-ριου σχολής του Οκιναβέζικου Καράτε, το οποίο ιδρύθηκε από τον Κατσούγια Μιγιαχίρα, *[[Τιμητικά επιθήματα στα Ιαπωνικά|Χάνσι]] 10ου [[Νταν]]*.

Δεν πρέπει να συγχέεται με το νεότερο Ιαπωνικό Σίντοκαν (世界空手道連盟士道館, *World Karate Association Shidōkan*), το οποίο ιδρύθηκε από τον Γιοσίτζι Σοένο το 1981 και αποτελεί και αυτό ένα είδος καράτε πλήρους επαφής (full-contact ή knockdown karate). Το Οκιναβέζικο Σίντοκαν (志道館) προηγείται του Ιαπωνικού Σιντοκαν (士道館) κατά 33 χρόνια.

## Ιστορία

### Η προέλευση του Σίντοκαν
Τον Οκτώβριο του 1948, ο Σενσέι Κατσούγια Μιγιαχίρα άνοιξε το πρώτο του ντότζο στο Κανεχίσα, στη Νισιχάρα της Οκινάουα, αφότου έλαβε τον βαθμό Σίχαν (4η βαθμίδα) από τον Τσόσιν Τσιμπάνα. Ο Σενσέι Μιγιαχίρα έλαβε το 10ο Νταν το 1978. Επέλεξε να ονομάσει το ντότζο του Σίντοκαν (志道館, shi-dō-kan, «Σπίτι του Δρόμου της Θέλησης»).  Η λέξη «Σί-ντο» πάρθηκε από τα Αναλέκτα του Κονφούκιου (κεφάλαιο έβδομο, εδάφιο έξι, στο τέταρτο βιβλίο της συλλογής των είκοσι τόμων), όπου αναγράφεται:Όρισε στην καρδιά σου για πάντα να ακολουθείς τον δρόμο.

Μείνε κοντά στον ήλιο της αρετής και μην ξεστρατίσεις.

Στήριγμά σου, η εμπιστοσύνη σου στη δύναμη της καλοσύνης.

Άντλησε απόλαυση από αυτές τις ικανότητες.

### Δημιουργία του Σόριν-ριου Σίντοκαν
Στο Σόριν-ριου Καράτε του Τσόσιν Τσιμπάνα 小林流 (shō-rin-ryū, επίσης διαβάζεται kobayashi) πέντε από τους μαθητές του προήχθησαν στο 9ο Νταν. Μετά τον θάνατο του Τσιμπάνα το 1969, ο αρχαιότερος μαθητής του, Κατσούγια Μιγιαχίρα, παρέλαβε το *χάνκο* (επίσημη σφραγίδα του οργανισμού) και εκλέχθηκε πρόεδρος του Συνδέσμου Οκινάουα Σόριν-ριου Καράτε-ντο (Okinawa Shōrin-ryū Karate-dō Kyōkai, OSKK). Οι αρχαιότεροι μαθητές του Τσιμπάνα χώρισαν το στυλ του Σόριν-ριου καράτε σε διάφορες σχολές, με τον Μιγιαχίρα να είναι επικεφαλής της σχολής που τώρα ονομάζεται Σίντοκαν (志道館, shidōkan), βασισμένο στο όνομα του ντότζο του Μιγιαχίρα. Ο Σουγκούρο Νακαζάτο ίδρυσε τη σχολή Σορινκάν, ο Γιουτσόκου Χίγκα το Κιούντοκαν, ο Τσόζο Νακάμα συνέχισε με το όνομα Κομπαγιάσι Σόριν-ριου και ο Κένσεϊ Κίντζο ίδρυσε το Κούσιν-ριου.

### Χαρακτηριστικά του Σίντοκαν
Το Σίντοκαν, όπως και οι περισσότερες σχολές Τσιμπάνα-χα ή Κομπαγιάσι, χαρακτηρίζεται γενικά από σχετικά υψηλές στάσεις (όπως συνηθίζεται στο καράτε αυτοάμυνας), γρήγορες και ελαφρές κινήσεις και εκρηκτική δύναμη.

### Κανόνες για το Σίντοκαν ντότζο
*Οι κανόνες του Σίντοκαν Nτότζο του Σενσέι Μιγιαχίρα:*Προσπάθησε να τελειοποιείς την προσωπικότητά σου 

Να καλλιεργείς το πνεύμα της συνεχούς προσπάθειας 

Να ελέγχεις τη νεανική σου ορμή

Να εκτιμάς τους καλούς τρόπους 

### Σκέψεις πάνω στα Κάτα
Το Κάτα δεν είναι ποτέ συγκεκριμένο στην εκτέλεση ή την ερμηνεία του. Αλλάζει είτε εν γνώσει μας, είτε χωρίς να το γνωρίζουμε, είτε με το πέρασμα του χρόνου. Μερικές φορές οι αλλαγές είναι μικρές, όπως η αλλαγή της έμφασης από τη γροθιά στο λάκτισμα, ή από γρήγορες κινήσεις σε αργές και σταθερές. Ένας εκπαιδευτής μπορεί να προτιμά μία τεχνική από μία άλλη και να λέει στους μαθητές του να δίνουν εκεί περισσότερη σημασία, από εκείνη με την οποία διδάχθηκε αρχικά. Το Κάτα παραμένει το ίδιο, αλλά έχει συμβεί μία αλλαγή, είτε συνειδητά είτε ασυνείδητα. Αυτές οι μικρές αλλαγές δεν έχουν αλλάξει πραγματικά το στυλ. Οι αλλαγές αυτές όμως δεν μπορούν και να αποφευχθούν, καθώς στις περισσότερες περιπτώσεις η αλλαγή συμβαίνει με την πάροδο μεγάλου χρονικού διαστήματος.

### Υπομονή
*Αναρτημένο στον τοίχο του Σίντοκαν Ντότζο:*Το να έχεις υπομονή όταν αυτό είναι δυνατό

Δεν είναι πραγματική υπομονή

Αλλά το να έχεις υπομονή όταν αυτό είναι αδύνατο

Είναι αληθινή υπομονή!

### Αφορισμοί αναρτημένοι στο Σίντοκαν Ντότζο
Σωστό Πνεύμα:

* Πρέπει να κατανοείς πλήρως και να δίνεις αυστηρή προσοχή στις διορθώσεις του δασκάλου σου και να τις εφαρμόζεις σωστά.
* Μπορείς να φτάσεις στην τελειότητα αν δείχνεις υπομονή και μέσα από συνεχή εξάσκηση.
* Με την εκμάθηση των βασικών τεχνικών, μάθε να τις εφαρμόζεις και τελικά να τις μεταμορφώσεις στο δικό σου γούστο, αλλά πάντα σύμφωνα με τη σωστή θεωρία των βασικών τεχνικών.
* Πρέπει να ακούς και να αποδέχεσαι τις διορθώσεις των αρχαιότερων ή πιο προχωρημένων μαθητών.
* Προσπάθησε να αφομοιώσεις όλα τα καλά στοιχεία που βλέπεις στους ομότιμούς σου και  χρησιμοποίησέ τα για να διορθώσεις τις δικές σου αντιφάσεις.
* Όταν διδάσκεις, πρέπει πάντα να είσαι ευγενικός, αλλά ακλόνητος και αυστηρός με τους νεότερούς σου.

Συμπεριφορά:

* Για να αποκτήσεις εμπειρία και κατανόηση, λάβε σοβαρά υπόψιν όλες τις συμβουλές που σου δίνονται.
* Ποτέ μην κρίνεις, ούτε να παίρνεις κάποιον ελαφρώς.
* Να αποδέχεσαι με ανοιχτό μυαλό τις απόψεις και τις παρατηρήσεις των άλλων, εφόσον αποδειχθούν ειλικρινείς, δίκαιες και ορθές.
* Να είσαι τίμιος, δίκαιος και αληθινός όποτε  συλλογίζεσαι ή προσπαθείς να βρεις τη λογική πίσω από ένα πρόβλημα ή μια θεωρία.
* Όταν δεν εξασκείσαι, κάθισε ήσυχα στην άκρη του ντότζο και παρακολούθησε τις δραστηριότητες των συμμαθητών σου και τις διορθώσεις που τους δίνονται.


### Το Σίντοκαν σήμερα στην Οκινάουα
Σήμερα, το Σίντοκαν είναι ένα από τα πιο διαδεδομένα στυλ καράτε στην Οκινάουα, με πάνω από 25 ντότζο στην περιφέρεια αυτή. Εντός της Οκινάουα, το Σίντοκαν είναι γνωστό για την επιτυχία του στα οκιναβέζικα τουρνουά καράτε με γυμνά χέρια, κυρίως λόγω του Κοΐτσι Νακασόνε. Υπάρχει ένας εκτεταμένος αριθμός Σίντοκαν ντότζο σε όλη την Οκινάουα. Ο Σέιγιου Νακαμούρα,  Χάνσι 10ου Νταν και μαθητής του Μιγιαχίρα Σένσεϊ, διατηρεί ένα ντότζο στο Γιαέσε-τσο της Οκινάουα, όπου κατοικεί σήμερα.

Ο Μαεσίρο Μορινόμπου, Χάνσι 10ου Νταν, πρόεδρος του OSKK και πρόεδρος της Ομοσπονδίας Καράτε της Νάχα, διδάσκει στο Σίντοκαν Χόμπου Ντότζο, καθώς και στο δικό του ντότζο στη Νάχα.

### Διεθνές Σίντοκαν
**Αργεντινή**: Ο Σόεϊ Μιγιαζάτο μετακόμισε στην Αργεντινή το 1959.  Άρχισε να διδάσκει το Σίντοκαν στη νέα του πόλη, την Κόρδοβα. Στις αρχές της δεκαετίας του 1990, ο Μιγιαζάτο εγκατέλειψε το Σίντοκαν για να ηγηθεί του δικoύ του στυλ καράτε, αλλά λίγα χρόνια αργότερα ξαναμπήκε στην ομοσπονδία Σίντοκαν του Μιγιαχίρα. Ο Μασατόσι Μιγιαζάτο, Χάνσι 10ου Νταν, γιος του Σόεϊ Μιγιαζάτο, πλέον διευθύνει το Μιγιαζάτο Ντότζο και τον οργανισμό του. Έχουν πάνω από 90 συνεργαζόμενα ντότζο σε όλη τη Λατινική Αμερική και την Ευρώπη, και περίπου 9.000-10.000 ενεργούς μαθητές.  Γιόρτασαν την 60ή τους επέτειο τον Νοέμβριο του 2019. 

Το 1996, το Σόριν-ριου Σίντοκαν ιδρύθηκε για δεύτερη φορά στην Αργεντινή από τον Χόρχε Γαρζόν, Κιόσι 8ου Νταν, ο οποίος έχει ένα ντότζο στην Λα Πλάτα (Χόμπου Ντότζο Σίντοκαν Αργεντινής), κάποια ντότζο στο Μπουένος Άιρες και στην Λα Πάμπα και στην Κόρδοβα, καθώς και 25 συνεργαζόμενα ντότζο σε όλη την Αργεντινή. Ο Γαρζόν είναι μαθητής του Τακέσι Μιγιάγκι, Χάνσι 9ου Νταν, ο οποίος ήταν πρώην μαθητής του Μιγιαζάτο και ζούσε στο παρελθόν στην Αργεντινή, αλλά πλέον ζει στο Τόκιο, όπου έχει δικό του ντότζο.

**Αυστραλία**: Του αυστραλιανού Σίντοκαν ηγείται ο Αλμπέρτο Πρεσίνκουλα, Χάνσι 9ου Νταν. Διατηρεί ένα ντότζο στο Άλμπιον της Βικτώρια, ενώ είναι επίσης εκπρόσωπος του OSKK στην Αυστραλία, διορισμένος από τον πρόεδρο του οργανισμού, Τακέσι Μιγιάγκε. Ήταν μαθητής του Σεϊκίτσι Ίχα από τη δεκαετία του 1960 μέχρι το 2012. Ήταν επίσης υπό τον Λατίνο Χ. Γονζάλες, 9ο Νταν (πατέρα του φιλιππινέζικου καράτε). Έχει διδάξει πολλά μέλη του Ναυτικού των ΗΠΑ και του Σώματος Πεζοναυτών των ΗΠΑ, στη ναυτική βάση του Κόλπου του Σούμπικ και στη βάση ναυτικών επικοινωνιών του Σαν Μιγέλ στις Φιλιππίνες. Έχει προάγει πολλούς Νταν στο ντότζο του (United Karatedo Association) κατά την παραμονή του στις Φιλιππίνες. Αξιόλογος μαθητής του που προήχθη στο 3ο Νταν το 1979 ήταν ο Κρις Α. Μπάτο, πρώην λοχίας των Αμερικανών Πεζοναυτών και δάσκαλος μάχης σώμα με σώμα.

**Βραζιλία**: Τον Αύγουστο του 1990, ο Καζουνόρι Γιοναμίνε άρχισε να διδάσκει το Σίντοκαν στην πόλη Σάο Βισέντε της Βραζιλίας. Τα επόμενα χρόνια, οι μαθητές του διέδωσαν το Σίντοκαν σε όλη τη Βραζιλία, στις πόλεις Πιρασικάβα, Σάο Πάολο, Σάντος και Ιταχουμπά. Σήμερα υπάρχουν έως και 17 Σίντοκαν ντότζο σε αυτές τις πόλεις. Ο Γιοναμίνε πέθανε στις 22 Οκτωβρίου 2015, ως Χάνσι 9ου Νταν.

Στη Μπραζίλια, ο Χέρμπερτ "Dada" Ινοκάλλα, 3ο Νταν, υπό τον Φιλιππινέζο κινηματογραφικό ηθοποιό Ρολάνδο Γονζάλες, 7ο Νταν, γιο του Λατίνο Χ. Γονζάλες, 9ο Νταν, συνεχίζει να διδάσκει το Σόριν-ριου καράτε στη σχολή του, "Academia Magka-Isa".

**Καναδάς**: Ο Ρόι Πολ, Κιόσι 7ου Νταν, είναι ο επικεφαλής του Σίντοκαν στον Καναδά. Είναι μαθητής του Σεϊκίτσι Ίχα, Χάνσι 10ου Νταν, και έχει ένα ντότζο στο Γκουέλφ του Οντάριο. Το Καναδικό Σίντοκαν γιόρτασε την 20η του επέτειο το 2016. Υπάρχουν επίσης ντότζο στο Γουάτερλου του Οντάριο και στο Τρουά Ριβιέρ του Κεμπέκ. 

**Τσεχική Δημοκρατία**: Του Τσέχικου Σίντοκαν ηγείται ο Πετρ Ζαζβόρκα, Ρένσι 5ου Νταν. Είναι υπεύθυνος του Σίντοκαν ντότζο στο Λίμπερετς.

**Γαλλία**: Επικεφαλής του Σίντοκαν στη Γαλλία είναι ο Ντικράν Κεβόρκ, Χάνσι 10ου Νταν. Ξεκίνησε να διδάσκει το Σίντοκαν στη Μασσαλία τον Σεπτέμβριο του 1988. 

**Γερμανία**: Του Γερμανικού Σίντοκαν επικεφαλής είναι ο Γιόαχιμ Λάουπ, Χάνσι 9ου Νταν, ο οποίος διδάσκει στο Ντύσελντορφ και την Τριρ και εκπροσωπείται διεθνώς από τους μαθητές του Έλλι Χαταμύ, Κιόσι 7ου Νταν, και Βασίλη Ραπτόπουλο, Κιόσι 7ου Νταν. Εντός Γερμανίας, μαθητές του Λάουπ έχουν ντότζο στο Μάρμπουργκ, το Τσέμνιτς, το Νόιμαρκ και το Βερολίνο.

**Ελλάδα**: Ο Βασίλης Ραπτόπουλος, Κιόσι 7ου Νταν, μαθητής του Γιόαχιμ Λάουπ, Χάνσι 9ου Νταν, άνοιξε ένα ντότζο στην Αθήνα το 2009 (Shirasagi Dojo Athens) και είναι ο εθνικός εκπρόσωπος της σχολής Σίντοκαν Σιρασάγκι στην Ελλάδα.

**Γκουάμ**: Το 1969, ο Σεϊκίτσι Ίχα και ο Σέιγκι Σιρόμα ταξίδεψαν στο Γκουάμ. Ο Σιρόμα έμεινε εκεί και άνοιξε ένα ντότζο. Σήμερα ο βαθμός του είναι Χάνσι 10ου Νταν και συνεχίζει να διδάσκει.

**Ινδία**: Ο Πι Εν Μανότζ, Κιόσι 7ου Νταν, μαθητής του Σένσεϊ Γιόακιμ Λάουπ, Χάνσι 9ου Νταν, διδάσκει στο Καννούρ και είναι ο εθνικός εκπρόσωπος της σχολής Σίντοκαν Σιρασάγκι στην Ινδία.

**Ιταλία**: Ο Εμανουέλ Τζιορντάνο, 4ο Νταν, διδάσκει στο Τορίνο. Είναι μαθητής του Μαεσίρο Μορινόμπου. Ο Χοσέ Σπεράντσα, Κιόσι 7ου Νταν, διδάσκει στην πόλη Σιστέρνα ντι Λατίνα. Ήταν μαθητής του Σένσεϊ Σοέι Μιγιαζάτο. Ο Μιγκέλ Καρμπάλο, Ρένσι 5ου Νταν, διδάσκει στη Φλωρεντία. Ήταν μαθητής του Λουζουριάγκα Κάρλος και του Σένσεϊ Σοέι Μιγιαζάτο.

**Ολλανδία:** Ο Μαρσέλ Πρόουστ, Ρένσι 5ου Νταν, είναι άλλος ένας μαθητής του Σένσεϊ Λάουπ, Χάνσι 9ου Νταν. Άνοιξε ένα ντότζο στο Ένσχεντε το 2016 και είναι ο εθνικός εκπρόσωπος της σχολής Σίντοκαν Σιρασάγκι στις Κάτω Χώρες. 

**Φιλιππίνες**: Το 1963, ο Λατίνο Γκονζάλες ζήτησε από τον Σένσεϊ Μιγιαχίρα να αποστείλει έναν εκπαιδευτή Σόριν-ριου στις Φιλιμπίνες. Επιλέχθηκε ο Σεϊκίτσι Ίχα, μαθητής του Σένσεϊ Μιγιαχίρα, ο οποίος πέρασε 11 μήνες στη Μανίλα, στο ντότζο του Λατίνο Γονζάλες.

**Ρωσία**: Ο Ντμίτρι Ουρίτσκι, 2ο Νταν έχει ένα ντότζο στη Μόσχα. Είναι μαθητής του Αμερικανού Πωλ Σνέιντερ, Κυόσι 8ου Νταν.

**Ισπανία**: Ο Μανουέλ Γκαρσία Λεϊνεζ, Ρένσι 6ου Νταν, μαθητής του Σένσει Λάουπ, Χάνσι 9ου Νταν, διδάσκει Σίντοκαν στη Ρότα, κοντά στην πόλη Κάδιθ και είναι ο εθνικός εκπρόσωπος της σχολής Σίντοκαν Σιρασάγκι στην Ισπανία.   &#x5B;**'&#x5D;</sup>

**Ελβετία**: Ο Ραλφ Κόλερ, Ρένσι 5ου Νταν, μαθητής του Σένσεϊ Γιόακιμ Λάουπ, Χάνσι 9ου Νταν, διευθύνει ντότζο στη [[Ζυρίχη]] και το [[Καντόνι του Τιτσίνο|Τιτσίνο.]] Είναι ο εθνικός εκπρόσωπος της σχολής Σίντοκαν Σιρασάγκι στην [[Ελβετία]].

**Ηνωμένες Πολιτείες''': Ο Σεϊκίτσι Ίχα (1932-2024) υπήρξε ο ανώτερος εκπαιδευτής του Σόριν-ριου της Οκινάουα στις Ηνωμένες Πολιτείες και είχε λάβει τον βαθμό Χάνσι 10ου Νταν από το OSKK στις 25 Μαρτίου 2001. Ήταν ο αρχαιότερος μαθητής του Σενσέι Μιγιαχίρα, όπως μαρτυρείται από το γεγονός ότι ο πίνακας κατάταξης της ιεραρχίας στο ντότζο του Σενσέι Μιγιαχίρα ανέγραφε το όνομα του Ίχα ακριβώς δίπλα από αυτό του δασκάλου του. Πριν πάει στο Μίσιγκαν, ο Σενσέι Ίχα είχε εκπαιδεύσει μαθητές στην Οκινάουα, την Ιαπωνία, τις Φιλιππίνες, το Γκουάμ και το Λος Άντζελες. Το ντότζο του στο Λάνσινγκ αποτελεί την έδρα του Οργανισμού Μπεϊκόκου Σίντοκαν (Beikoku Shidokan Association) με πάνω από 30 σχολές στη Βόρεια Αμερική, ενώ το επισκέπτονται τακτικά καρατέκα από όλο τον κόσμο. Τον Ίχα παρουσίασε στον Σενσέι Μιγιαχίρα ο Σοέι Μιγιαζάτο, ενώ η μαθητεία του ξεκίνσηε όταν ο πρώτος του δάσκαλος, Σινπαν (Σιρομόα) Γκιυσουκούμα, απεβίωσε. Το 1967, ο Ίχα πήγε στο Λος Άντζελες για να διδάξει στο στην Αμερικανική-Οκιναβέζικη Λέσχη (American-Okinawan Club). Επτά μήνες μετά, άνοιξε το ντότζο Σουρέικαν στην Λεωφόρο Ολύμπικ μαζί με άλλους δύο καρατέκα 7ου Νταν. Ένα χρόνο αργότερα, άνοιξε και δικό του ντότζο στην οδό Ουέστ Πίκο και το ονόμασε Σίντοκαν Καράτε Ντότζο. Ο Σενσέι Ίχα μετακόμισε στο Λάνσινγκ του Μίσιγκαν τον Απρίλιο του 1975, και ξεκίνησε να διδάσκει στο Original Okinawa Karate Dojo. Ο Σενσέι Ίχα απεβίωσε στις 3 Αυγούστου 2024, σε ηλικία 92 ετών.

### Το Σίντοκαν σήμερα
Στις μέρες μας το Σίντοκαν είναι μία από τις μεγαλύτερες σχολές καράτε στην Οκινάουα, με πάνω από 25 ντότζο σε ολόκληρη την περιφέρεια. Εντός της Οκινάουα, το Σίντοκαν είναι γνωστό για την επιτυχία του στα οκιναβέζικα τουρνουά καράτε με γυμνά χέρια, κυρίως λόγω του Κοΐτσι Νακασόνε.

## Βασικές τεχνικές

### Γροθιές και χτυπήματα

* Ψηλή γροφιά - jōdan tsuki
* Μεσαία γροθιά - chūdan tsuki
* Χτύπημα με την κόψη της παλάμης - shutō uchi

### Λακτίσματα

* Μπροστινή κοφτή κλωτσιά - mae geri
* Πλαϊνή κλωτσιά - yoko geri
* Στριφογυριστή κλωτσιά - mawashi geri
* Πίσω κλωτσιά με ώθηση - ushiro geri
* Χαμηλή εμβόλιμη κλωτσιά - fumikomi geri
* Μπροστινή κλωτσιά - kin geri
* Κλωτσιά γάντζος - ura mawashi

### Αποκρούσεις

* Ψηλό μπλοκ - jōdan uke
* Εξωτερικό μπλοκ - soto uke
* Εσωτερικό μπλοκ - uchi uke
* Χαμηλό μπλοκ - gedan barai
* Μπλοκ χεριού με λυγισμένη παλάμη - kagite uke
* Μπλοκ με ίσια παλάμη - nagashi uke
*

### Στάσεις

* Στάση προσοχής - musubi dachi
* Φυσική στάση - shizentai dachi
* Βασική στάση - kihon dachi
* Πίσω στάση - ukiashi dachi
* Τετράγωνη στάση - shiko dachi
* Βαθειά μπροστά στάση - zenkutsu dachi
* Στάση του ιππέα - kiba dachi
* Βαθειά πίσω στάση - kokutsu dachi
* Στάση της γάτας - neko ashi dachi
* Στάση χιαστί - kosa dachi

## Κάτα
Τα κάτα που αποτελούν μέρος της πρακτικής στο Σίντοκαν καράτε διαφέρουν από ντότζο σε ντότζο. Οι ακόλουθες σειρές κάτα είναι όμως κοινές σε όλους: Κιχόν, Ναϊχάντσι, Πίναν, Πασσάι, Κουσάνκου, Τσιντό, Γκοτζουσιχο και Τέτσου Σο (το οποίο δημιουργήθηκε από τον Σενσέι Μιγιαχίρα). Επιπλέον, ορισμένες σχολές εξασκούν και τα Τζιόν, Σέισαν και Κόριου Πασσάι ή Κόριου νο Πασσάι (Παλαιού Στυλ Πασσάι).

## Εξωτερικοί σύνδεσμοι

* Επίσημη ιστοσελίδα του ελληνικού Σόριν-ριου Σίντοκαν καράτε

## Παραπομπές

Κατηγορία:Λήμματα που περιέχουν κείμενο στα ιαπωνικά
Κατηγορία:Καράτε
Κατηγορία:Πολεμικές τέχνες